CELEX: 51997PC0376
Language: el
Date: 1997-10-30
Title: Πρόταση κανονισμού (ΕΚ) του Συμβουλίου για τη διενέργεια δειγματοληπτικής έρευνας εργατικού δυναμικού εντός της Κοινότητας

Avis juridique important

|

51997PC0376

Πρόταση κανονισμού (ΕΚ) του Συμβουλίου για τη διενέργεια δειγματοληπτικής έρευνας εργατικού δυναμικού εντός της Κοινότητας  /* COM/97/0376 τελικό - CNS 97/0202 */  

Επίσημη Εφημερίδα αριθ. C 364 της 02/12/1997 σ. 0007

Πρόταση κανονισμού (ΕΚ) του Συμβουλίου για διενέργεια δειγματοληπτικής έρευνας εργατικού δυναμικού εντός της Κοινότητας (97/C 364/05) COM(97) 376 τελικό - 97/0202(CNS) (Υποβλήθηκε από την Επιτροπή στις 30 Οκτωβρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότι, για την εκπλήρωση των καθηκόντων που της έχουν ανατεθεί, η Ευρωπαϊκή Ένωση πρέπει να διαθέτει συγκρίσιμα στατιστικά στοιχεία για το επίπεδο, τη διάρθρωση και την εξέλιξη της απασχόλησης και της ανεργίας στα κράτη μέλη 7ότι η καλύτερη μέθοδος για τη συγκέντρωση τέτοιων στοιχείων σε κοινοτικό επίπεδο είναι η διενέργεια εναρμονισμένων ερευνών εργατικού δυναμικού 7ότι ο κανονισμός (ΕΟΚ) αριθ. 3711/91 του Συμβουλίου, της 16ης Δεκεμβρίου 1991, για τη διενέργεια ετήσιας δειγματοληπτικής έρευνας εργατικού δυναμικού εντός της Κοινότητας (1), προβλέπει, από το 1992 και μετά, τη διενέργεια ετήσιας έρευνας την άνοιξη κάθε έτους 7ότι η διαθεσιμότητα των αποτελεσμάτων, η εναρμόνισή τους και η μέτρηση του όγκου εργασίας εξασφαλίζονται καλύτερα με μια συνεχή έρευνα παρά με μια ετήσια έρευνα την άνοιξη, αλλα ότι μια συνεχής έρευνα είναι δύσκολο να πραγματοποιηθεί την ίδια ημερομηνία σε όλα τα κράτη μέλη 7ότι θα πρέπει να διευκολυνθεί η χρησιμοποίηση υφιστάμενων διοικητικών πηγών, στο μέτρο που αυτές μπορούν να συμπληρώσουν επαρκώς τα στοιχεία που συλλέγονται με συνέντευξη ή να αποτελέσουν βάση δειγματοληψίας 7ότι τα στοιχεία της έρευνας που ορίζονται με τον παρόντα κανονισμό, δύνανται να συμπληρωθούν από πρόσθετο σύνολο μεταβλητών στο πλαίσιο πολυετούς προγράμματος ενοτήτων ad hoc 7 ότι η έγκριση των μέτρων εκτέλεσης, σύμφωνα με την ενδεδειγμένη διαδικασία, εναπόκειται στην Επιτροπή 7ότι το στατιστικό απόρρητο διέπεται από τον κανονισμό (ΕΚ) αριθ. 322/97 του Συμβουλίου (2) σχετικά με τις κοινοτικές στατιστικές και από τον κανονισμό (Ευρατόμ, ΕΟΚ) αριθ. 1588/90 του Συμβουλίου (3) σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το απόρρητο 7ότι ζητήθηκε η γνώμη της Επιτροπής Στατιστικού Προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου (4), σύμφωνα με το άρθρο 3 της εν λόγω απόφασης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Περιοδικότητα της έρευναςΤα κράτη μέλη προβαίνουν κάθε έτος σε μια δειγματοληπτική έρευνα εργατικού δυναμικού, ονομαζόμενη στο εξής «έρευνα».Πρόκειται για μια συνεχή έρευνα που παρέχει τριμηνιαία αποτελέσματα και ετήσια αποτελέσματα 7 ωστόσο, τα κράτη μέλη που δεν είναι σε θέση να διενεργούν συνεχή έρευνα επιτρέπεται να πραγματοποιούν μόνο μια ετήσια έρευνα την άνοιξη.Τα χαρακτηριστικά που καλύπτονται από την έρευνα αφορούν γενικά την κατάσταση κατά τη διάρκεια μιας ημερολογιακής εβδομάδας (από Δευτέρα έως Κυριακή), η οποία ονομάζεται εβδομάδα αναφοράς.Στην περίπτωση μιας συνεχούς έρευνας:- οι εβδομάδες αναφοράς κατανέμονται ομοιόμορφα σε ολόκληρο το έτος,- η συνέντευξη πραγματοποιείται συνήθως κατά τη διάρκεια της εβδομάδας που ακολουθεί αμέσως μετά την εβδομάδα αναφοράς 7 η εβδομάδα αναφοράς και η ημερομηνία συνέντευξης μπορούν να απέχουν περισσότερο από πέντε εβδομάδες μόνο κατά τη διάρκεια του τρίτου τριμήνου,- τα τρίμηνα και τα έτη αναφοράς αποτελούνται αντίστοιχα από 13 ή 52 συνεχόμενες εβδομάδες 7 ο κατάλογος των εβδομάδων ο κατάλογος των εβδομάδων που αποτελούν ένα καθορισμένο τρίμηνο ή ένα καθορισμένο έτος εγκρίνεται εγκαίρως σύμφωνα με τη διαδικασία που προβλέπεται στο άρθρο 8 του παρόντος κανονισμού.Άρθρο 2 Μονάδες και πεδίο έρευνας, μέθοδοι παρατήρησης1. Η έρευνα πραγματοποιείται, σε κάθε κράτος μέλος, σε δείγμα νοικοκυριών ή ατόμων που κατοικούν στην οικονομική επικράτεια του εν λόγω κράτους κατά τη στιγμή διεξαγωγής της έρευνας.2. Το βασικό πεδίο της έρευνας αποτελείται από τα μέλη των ιδιωτικών νοικοκυριών που κατοικούν στην οικονομική επικράτεια κάθε κράτους μέλους. Ει δυνατόν, το βασικό πεδίο, το οποίο αποτελείται από τα μέλη των ιδιωτικών νοικοκυριών, συμπληρώνεται από τα μέλη των συλλογικών νοικοκυριών.Στο μέτρο του δυνατού, τα συλλογικά νοικοκυριά αποτελούν αντικείμενο ειδικής δειγματοληψίας που επιτρέπει μια άμεση παρατήρηση των ατόμων που τα απαρτίζουν. Διαφορετικά, και στο μέτρο που τα εν λόγω άτομα διατηρούν κάποια σχέση με ένα ιδιωτικό νοικοκυριό, οι μεταβλητές που τα αφορούν εξετάζονται μέσω του ιδιωτικού νοικοκυριού.3. Οι μεταβλητές που χρησιμεύουν για τον προσδιορισμό της κατάστασης απασχόλησης και της υποαπασχόλησης πρέπει να συλλέγονται με συνέντευξη του εξεταζόμενου ατόμου, ή, απουσία αυτού, ενός άλλου μέλους του νοικοκυριού. Υπό την προϋπόθεση ότι τα λαμβανόμενα στοιχεία είναι ισοδύναμα, οι υπόλοιπες μεταβλητές μπορούν να προέρχονται από άλλες πηγές, κυρίως από διοικητικά αρχεία.4. Όποια και αν είναι η μονάδα δειγματοληψίας (άτομο ή νοικοκυριό), τα στοιχεία συλλέγονται συνήθως για όλα τα μέλη του νοικοκυριού. Ωστόσο, αν η μονάδα δειγματοληψίας είναι το άτομο, οι πληροφορίες για τα υπόλοιπα μέλη του νοικοκυριού:- μπορούν να μην καλύπτουν τα χαρακτηριστικά που απαριθμούνται στα στοιχεία ζ), η), θ), και ι) της παραγράφου 1 του άρθρου 4,- μπορούν να συλλέγονται για ένα υπόδείγμα το οποίο θα επιλέγεται με τρόπο ώστε:- οι εβδομάδες αναφοράς να κατανέμονται ομοιόμορφα σε ολόκληρο το έτος,- ο αριθμός παρατηρήσεων (άτομα που συμπεριλαμβάνονται στο δείγμα συν τα μέλη του νοικοκυριού τους) να εξασφαλίζει το επίπεδο ακρίβειας που καθορίζεται στο άρθρο 3 για τις ετήσιες εκτιμήσεις.Άρθρο 3 Αντιπροσωπευτικότητα του δείγματος1. Προκειμένου να εξασφαλίζεται αξιόπιστη βάση για συγκριτική ανάλυση τόσο σε κοινοτικό επίπεδο κρατών μελών και συγκεκριμένων περιφερειών, ο σχεδιασμός της δειγματοληψίας πρέπει να είναι τέτοιος ώστε, για τα χαρακτηριστικά τα οποία αφορούν το 5 % του ενεργού πληθυσμού, το τυπικό σφάλμα σχετικά με την εκτίμηση των ετήσιων μέσων όρων (ή τις εκτιμήσεις της άνοιξης στην περίπτωση μιας ετήσιας έρευνας την άνοιξη) να μην υπερβαίνει το 8 % στο επίπεδο NATS 2, λαμβάνοντας υπόψη τις συνέπειες του σχεδιασμού για τη μεταβλητή «ανεργία».Εξαιρούνται από τον όρο αυτό οι περιφέρειες με λιγότερους από 300 000 κατοίκους.2. Στην περίπτωση μιας συνεχούς έρευνας, ο σχεδιασμός δειγματοληψίας πρέπει να είναι τέτοιος ώστε για τους υποπληθυσμούς των οποίων το μέγεθος είναι της τάξης του 5 % του ενεργού πληθυσμού, το τυπικό σφάλμα της εκτίμησης των διακυμάνσεων μεταξύ δύο συνεχόμενων τριμήνων, σε εθνικό επίπεδο, να μην υπερβαίνει το 2 % του εξεταζόμενου υποπληθυσμού.Για τα κράτη των οποίων ο πληθυσμός κυμαίνεται μεταξύ ενός εκατομμυρίου και 20 εκατομμυρίων κατοίκων, ο προηγούμενος περιορισμός είναι ελαστικότερος: το τυπικό σφάλμα της εκτίμησης των τριμηνιαίων διακυμάνσεων δεν πρέπει να υπερβαίνει το 3 % του εξεταζόμενου υποπληθυσμού.Τα κράτη με πληθυσμό λιγότερο από ένα εκατομμύριο κατοίκους δεν υπόκεινται σ' αυτές τις απαιτήσεις ακρίβειας που βρίσκονται σε εξέλιξη.3. Στην περίπτωση μιας έρευνας την άνοιξη, τουλάχιστον το Ό των μονάδων έρευνας λαμβάνεται από την προηγούμενη έρευνα και τουλάχιστον το Ό των μονάδων έρευνας περιλαμβάνεται στο δείγμα της επόμενης έρευνας. Το γεγονός ότι μια ομάδα έρευνας ανήκει σε μια από τις ομάδες αυτές υποδεικνύεται με τον κατάλληλο κωδικό.4. Τα ελλείποντα στοιχεία λόγω μη απάντησης σε ορισμένες ερωτήσεις αποτελούν συνήθως αντικείμενο στατιστικής τεκμαρτής εκτίμησης.5. Οι σταθμίσεις υπολογίζονται λαμβάνοντας υπόψη τις πιθανότητες επιλογής και τα εξωγενή στοιχεία στην κατανομή ανά φύλο, ανά κλάσεις ηλικίας (κλάσεις πέντε ετών) και ανά περιφέρεια (επίπεδο NATS 2) του εξεταζόμενου πληθυσμού, στο μέτρο που τα εξωγενή αυτά στοιχεία είναι επαρκώς αξιόπιστα.Σε όλα τα μέλη ενός νοικοκυριού εφαρμόζεται ο ίδιος συντελεστής στάθμισης (5).6. Τα κράτη μέλη παρέχουν στη Στατιστική Υπηρεσία των Ευρωπαϊκών Κοινοτήτων, ονομαζόμενη στο εξής «Eurostat», όλες τις ζητούμενες πληροφορίες όσον αφορά την οργάνωση και τη μεθοδολογία της έρευνας και, ειδικότερα, όσον αφορά τα κριτήρια που εφαρμόζονται για το σχεδιασμό και το μέγεθος του δείγματος.Άρθρο 4 Χαρακτηριστικά της έρευνας1. Οι πληροφορίες που πρέπει να συλλέγονται αφορούν:α) το δημογραφικό πλαίσιο:- αύξων αριθμός στο νοικοκυριό,- φύλο,- έτος γέννησης,- ημερομηνία γέννησης σε σχέση με το έτος της περιόδου αναφοράς,- οικογενειακή κατάσταση,- σχέση με το άτομο αναφοράς,- αύξων αριθμός συζύγου,- αύξων αριθμός του πατέρα,- αύξων αριθμός της μητέρας,- ιθαγένεια,- αριθμός ετών παραμονής στη χώρα,- χώρα γέννησης (προαιρετικό),- φύση της συμμετοχής στην έρευνα (άμεση συμμετοχή ή μέσω ενός άλλου μέλους του νοικοκυριού) 7β) την κατάσταση απασχόλησης:- κατάσταση απασχόλησης κατά τη διάρκεια της εβδομάδας αναφοράς,- λόγος για τον οποίο το άτομο δεν εργάστηκε αν και είχε απασχόληση,- αναζήτηση απασχόλησης από άτομο χωρίς απασχόληση,- είδος της αναζητούμενης απασχόλησης (ως ανεξάρτητος επαγγελματίας ή μισθωτός),- μέθοδοι που χρησιμοποιήθηκαν για την ανεύρεση απασχόλησης,- διαθεσιμότητα του ατόμου να αρχίσει να εργάζεται 7γ) τα χαρακτηριστικά της απασχόλησης στην πρώτη δραστηριότητα:- επαγγελματικό καθεστώς,- οικονομική δραστηριότητα της τοπικής μονάδας,- επάγγελμα,- αριθμός ατόμων που εργάζονται στην τοπική μονάδα,- χώρα του τόπου εργασίας,- περιφέρεια του τόπου εργασίας,- έτος και μήνας κατά τον οποίο το άτομο άρχισε να εργάζεται στην παρούσα απασχόληση,- μονιμότητα της απασχόλησης (και λόγοι),- διάρκεια της προσωρινής απασχόλησης ή της σύμβασης εργασίας ορισμένου χρόνου,- διάκριση μεταξύ πλήρους και μερικής απασχόλησης (και λόγοι),- εργασία στο σπίτι 7δ) τη διάρκεια της εργασίας:- αριθμός ωρών του συνήθους ωραρίου εργασίας,- αριθμός πραγματικά δεδουλευμένων ωρών,- κύριος λόγος για τη διαφορά μεταξύ των πραγματικών δεδουλευμένων ωρών και του συνήθους ωραρίου εργασίας 7ε) τη δεύτερη δραστηριότητα:- ύπαρξη περισσοτέρων της μιας απασχολήσεων,- επαγγελματικό καθεστώς,- οικονομική δραστηριότητα της τοπικής μονάδας,- αριθμός πραγματικά δεδουλευμένων ωρών 7στ) την εμφανή υποαπασχόληση:- επιθυμία του ατόμου να εργάζεται περισσότερες ώρες (προαιρετικό στην περίπτωση ετήσιας έρευνας),- αναζήτηση άλλης απασχόλησης και λόγοι,- είδος της αναζητούμενης απασχόλησης (μισθωτός ή μη μισθωτός),- χρησιμοποιούμενες μέθοδοι για την εξεύρεση άλλης απασχόλησης,- λόγος για τον οποίο το άτομο δεν αναζητεί άλλη απασχόληση (προαιρετικό στην περίπτωση ετήσιας έρευνας),- διαθεσιμότητα του ατόμου να αρχίσει να εργάζεται,- επιθυμητός αριθμός ωρών εργασίας (προαιρετικό στην περίπτωση ετήσιας έρευνας) 7ζ) την αναζήτηση απασχόλησης:- είδος της αναζητούμενης απασχόλησης (πλήρης ή μερική),- διάρκεια της αναζήτησης απασχόλησης,- κατάσταση του ατόμου αμέσως πριν αρχίσει να αναζητά απασχόληση,- εγγραφή σε επίσημο γραφείο εύρεσης εργασίας και είσπραξη επιδομάτων,- επιθυμία για εργασία του ατόμου που δεν αναζητά απασχόληση,- λόγος για τον οποίο το άτομο δεν αναζήτησε απασχόληση 7η) την εκπαίδευση και την επαγγελματική κατάρτιση:- συμμετοχή σε εκπαίδευση ή κατάρτιση κατά τη διάρκεια των τεσσάρων προηγούμενων εβδομάδων,- αντικείμενο,- επίπεδο,- τόπος,- συνολική διάρκεια,- συνολικός αριθμός ωρών κατάρτισης,- ανώτατο ολοκληρωμένο επίπεδο εκπαίδευσης ή επαγγελματικής κατάρτισης,- έτος κατά το οποίο ολοκληρώθηκε με επιτυχία το ανώτατο αυτό επίπεδο,- κατάρτιση που έλαβε το άτομο στο πλαίσιο εναλλασσόμενης κατάρτισης 7θ) την προηγούμενη επαγγελματική πείρα του ανέργου:- ύπαρξη προηγούμενης επαγγελματικής πείρας,- έτος και μήνας κατά τον οποίο το άτομο εργάστηκε για τελευταία φορά,- κύριος λόγος για τον οποίο εγκατέλειψε την τελευταία απασχόληση,- επαγγελματικό καθεστώς στην τελευταία απασχόληση,- οικονομική δραστηριότητα της τοπικής μονάδας στην οποία το άτομο εργάστηκε για τελευταία φορά,- επάγγελμα στην τελευταία απασχόληση 7ι) την κατάσταση ένα έτος πριν από την έρευνα:- κύρια κατάσταση όσον αφορά τη δραστηριότητα,- επαγγελματικό καθεστώς,- οικονομική δραστηριότητα της τοπικής μονάδας στην οποία εργαζόταν το άτομο,- χώρα διαμονής,- περιφέρεια διαμονής 7κ) την κύρια κατάσταση δραστηριότητας (προαιρετικό) 7λ) το εισόδημα (προαιρετικό) 7μ) τις πληροφορίες τεχνικής φύσης σχετικά με τη συνέντευξη:- έτος έρευνας,- εβδομάδα αναφοράς,- εβδομάδα της συνέντευξης,- κράτος μέλος,- περιφέρεια του νοικοκυριού,- βαθμός αστικοποίησης,- αύξων αριθμός νοικοκυριού,- είδος νοικοκυριού,- είδος του ιδρύματος,- συντελεστές στάθμισης,- υπό-δείγμα σε σχέση με την προηγούμενη έρευνα (ετήσια έρευνα),- υπό-δείγμα σε σχέση με την επόμενη έρευνα (ετήσια έρευνα),- αύξων αριθμός της έρευνας.2. Ένα συμπληρωματικό σύνολο μεταβλητών, ονομαζόμενο στο εξής «ενότητα ad hoc», μπορεί να συμπληρώσει τις πληροφορίες που προβλέπονται στην παράγραφο 1 παραπάνω.Κάθε έτος, εγκρίνεται ένα πολυετές πρόγραμμα ενοτήτων ad hoc σύμφωνα με τη διαδικασία που περιγράφεται στο άρθρο 8 του παρόντος κανονισμού:- το εν λόγω πρόγραμμα καθορίζει για κάθε ενότητα ad hoc, το θέμα, τα κράτη μέλη και τις περιφέρειες που αφορά, την περίοδο αναφοράς, το μέγεθος του δείγματος (ίσο ή μικρότερο αυτού που προβλέπεται στο άρθρο 3), καθώς και τις προθεσμίες μεταβίβασης των αποτελεσμάτων (ενδεχομένως διαφορετικές από εκείνες που προβλέπονται στο άρθρο 6),- ο αναλυτικός κατάλογος των πληροφοριών που πρέπει να συλλέγονται στο πλαίσιο μιας ενότητας ad hoc εγκρίνεται τουλάχιστον δώδεκα μήνες πριν από την έναρξη της περιόδου αναφοράς που προβλέπεται για την εν λόγω ενότητα,- το μέγεθος μιας ενότητας ad hoc δεν μπορεί να υπερβαίνει το μέγεθος του στοιχείου γ) που περιγράφεται στο σημείο 1 του παρόντος άρθρου.3. Οι ορισμοί, οι κανόνες ελέγχου, η κωδικοποίηση των μεταβλητών, καθώς και ένας κατάλογος αρχών για τη διατύπωση των ερωτήσεων σχετικά με την κατάσταση απασχόλησης, εγκρίνονται σύμφωνα με τη διαδικασία που προβλέπεται στο άρθρο 8 του παρόντος κανονισμού.Άρθρο 5 Διεξαγωγή της έρευναςΤα κράτη μέλη μπορούν να καταστήσουν υποχρεωτική την απάντηση στην έρευνα. Μεριμνούν ώστε οι ζητούμενες πληροφορίες να ανταποκρίνονται στην αλήθεια και να παρέχονται εμπρόθεσμα.Άρθρο 6 ΔιαβίβασηΕντός δώδεκα εβδομάδων το πολύ μετά το τέλος του τριμήνου αναφοράς στην περίπτωση συνεχούς έρευνας (και εντός εννέα το πολύ μηνών μετά το τέλος της περιόδου αναφοράς στην περίπτωση μιας έρευνας την άνοιξη), τα κράτη μέλη διαβιβάζουν στην Eurostat, χωρίς αναφορά ονομάτων και διευθύνσεων, τα δεόντως ελεγμένα αποτελέσματα της έρευνας για κάθε ερωτηθέν άτομο.Άρθρο 7 ΕκθέσειςΚάθε τρία έτη, και για πρώτη φορά το έτος 2000, η Επιτροπή υποβάλλει στο Κοινοβούλιο και στο Συμβούλιο έκθεση για την εφαρμογή του παρόντος κανονισμού. Η έκθεση αυτή αξιολογεί κυρίως την ποιότητα των στατιστικών μεθόδων που σκοπεύουν να χρησιμοποιήσουν τα κράτη μέλη για τη βελτίωση των αποτελεσμάτων ή την ελάφρυνση των διαδικασιών έρευνας.Άρθρο 8 ΔιαδικασίαΗ Επιτροπή επικουρείται από την επιτροπή στατιστικού προγράμματος που συστάθηκε με την απόφαση 89/382/ΕΟΚ, Ευρατόμ ονομαζόμενη στο εξής «επιτροπή».Ο εκπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη εκδίδεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά τη διάρκεια της ψηφοφορίας στο πλαίσιο της επιτροπής, οι ψήφοι των εκπροσώπων των κρατών μελών σταθμίζονται όπως ορίζεται στο προαναφερθέν άρθρο. Ο πρόεδρος δεν συμμετέχει στην ψηφοφορία.Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των μέτρων που αποφάσισε για διάστημα τριών μηνών από την ημερομηνία της ανακοίνωσης.Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.Άρθρο 9 Καταργητική διάταξηΟ κανονισμός (ΕΟΚ) αριθ. 3711/91 καταργείται.Άρθρο 10 Έναρξη ισχύοςΟ παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.(1) ΕΕ L 351 της 20. 12. 1991, σ. 1.(2) ΕΕ L 52 της 22. 2. 1997, σ. 1.(3) ΕΕ L 151 της 15. 6. 1990, σ. 1.(4) ΕΕ L 181 της 28. 6. 1989, σ. 47.(5) Ο περιορισμός αυτός θα διατηρηθεί στον κανονισμό μόνο αν οι διεξαγώμενες μελέτες δεν θέσουν υπό αμφισβήτηση την ορθότητά του.